b'\n_START_ARTICLE_\nL\xc3\xa4nsi-Savo (yritys)\n_START_SECTION_\nKaupat Sanoman kanssa\n_START_PARAGRAPH_\nLoppuvuodesta 2010 Sanoma Lehtimedia myi viisi paikallislehte\xc3\xa4 L\xc3\xa4nsi-Savo-konserniin kuuluneelle Etel\xc3\xa4-Savon Paikallislehdille (my\xc3\xb6h. ESV-Paikallismediat). Kauppaan kuuluivat Kouvolan Anjalankoskella ilmestyv\xc3\xa4 Keskilaakso, Lappeenrannan Joutsenossa ilmestyv\xc3\xa4 Joutseno-lehti, Virolahdella ja Miehikk\xc3\xa4l\xc3\xa4ss\xc3\xa4 ilmestyv\xc3\xa4 Kaakonkulma, Luum\xc3\xa4ell\xc3\xa4 ilmestyv\xc3\xa4 Luum\xc3\xa4en Lehti sek\xc3\xa4 M\xc3\xa4ntyharjulla ja Pertunmaalla ilmestyv\xc3\xa4 Pit\xc3\xa4j\xc3\xa4nuutiset._NEWLINE_Sanoma Lehtimedian maakuntalehdet Kymen Sanomat, Kouvolan Sanomat ja Etel\xc3\xa4-Saimaa sek\xc3\xa4 Uutisvuoksi ja kaksi Vartti-lehte\xc3\xa4 siirtyv\xc3\xa4t huhtikuussa 2014 tehdyn esisopimuksen toteutuessa L\xc3\xa4nsi-Savo-konserniin, kun Sanoma Lehtimedia Oy:st\xc3\xa4, Sanoman painoyhti\xc3\xb6ist\xc3\xa4 Saimaan Lehtipaino Oy:st\xc3\xa4 ja Lehtikanta Oy:st\xc3\xa4 ja L\xc3\xa4nsi-Savon omistamasta Etel\xc3\xa4-Savon Viestint\xc3\xa4 Oy:st\xc3\xa4 kootaan yksi yhti\xc3\xb6. Aluksi Sanoman omistustus yhti\xc3\xb6st\xc3\xa4 on 49 prosenttia, mutta viiden vuoden kuluttua yhti\xc3\xb6 siirtyi kokonaan L\xc3\xa4nsi-Savolle. Kauppa toteutettiin 25.2.2019.'